Virtsusse rajatakse kogukonna toel uus mängu- ja puhkeväljak
#000002
AvalehtGaleriiVirtsusse rajatakse kogukonna toel uus...
#000003
Virtsu mängu- ja puhkeväljaku idee sai alguse juba 2020. aasta lõpul, kui korraldasin ideekorje selle kohta, mida elanikud tahaksid ja sooviksid, et Virtsus oleks paremini või teisiti. Kokku tuli 19 ettepanekut, millest enamus on juba ka lahenduse saanud või sinnapoole liikumas.
#000005
Üks ideedest oli luua kaasaegne lastemänguväljak
#000006
Hetkel on Virtsu lasteaias üsna amortiseerunud mänguväljak ja see asub korrusmajadest eemal. Unistus oli aga luua kogunemispaik, kus lastel on võimalik korrusmajade juures üheskoos mängida ning suuremad lapsed saaksid olla turvalises kohas ka ilma lastevanemate järelevalveta. Soov oli taastada lastele vaba aja veetmise võimalus, nagu see varem on olnud, kus lapsel hoiti silma peal ja kutsuti sööma hõikega toaaknast. Hiljem on idee edasi arenenud: võiks luua mõnusa ajaveetmise koha ka meie armsatel eakatele ja kogu Virtsu rahvale.
#000007
Selleks sai uuritud võimalikke vabu krunte ning elanike hääletuse tulemusel selgus, et parimaks peeti maatükki, mis asus autoteest eemal korrusmajade vahel ja kuulus riigile. Antud krundil oli ka varem olnud mänguväljak, aga selle amortiseerumisel ei leidnud vald kahjuks võimalust seda uuendada ning see võeti lihtsalt maha. Nii võtsimegi ühendust Maa-ametiga, kes tegi vallale ettepaneku maa enda omandusse võtta.
#000008
Näiteks on meile antud vajalikke asju ja materjale ning planeerimine, rahade taotlemised, kooskõlastuste hankimised, projektijuhtimine, mänguväljaku projekteerimine ja paigaldustööd on ära tehtud heade inimeste ja äriühingute endi tööga.
#000013
Talgupäeval alustasime mänguväljaku atraktsioonide paigalduse ettevalmistuse ja paigaldusega.
#000017
Tänaseks on Virtsu lapsevanemad asjaga veelgi edasi liikunud ja loodame väga, et saame vallast ka kiirelt kasutusloa ja siis võib Virtsusse linnulaulule lisaks tulla kuulama ka laste kilkeid ja naeru. Loodame väga, et see toob igale Virtsu inimesele südamesse sooja tunde, kuna tegemist on täielikult virtsukate kogukonna enda projektiga ning loodame väga, et saame üheskoos hakkama ka selle korrashoiu ja parendamisega.
#000018
Koguinvesteeringu suuruseks on umbes 20 000 eurot.
#000021
Lääneranna vald kuulutas esmakordselt välja kaasava eelarve 2023
#000024